Alpetar eskia 2022ko Neguko Olinpiar Jokoetan – Emakumezkoak eslalom erraldoia

Pekingo 2022ko Olinpiar Jokoetako emakumezkoen eslalom erraldoia otsailaren 7an ospatu zen, "Ice River" ibilbidean, Yanqing Barrutiko Yanqing Alpetar Eski Zentro Nazionalean .  Olinpiar txapelduna Sara Hector suediarra izan zen, eta bere lehen domina olinpikoa lortu zuen. Federica Brignone italiarrak zilarra irabazi zuen, eta Lara Gut-Behrami suitzarrak brontzea.

Mikaela Shiffrinek aurreko jokoetako urrezko domina defendatzen zuen. Zilarrezko domina, Ragnhild Mowinckel, eta brontzezkao, Federica Brignone, sailkatu ziren baita ere. 2021-22ko FIS Eski Alpinoko Munduko Kopan, eslalom erraldoiko sei proba ospatu ziren Olinpiar Jokoen aurretik. Sara Hector zegoen sailkapenaren buruan, Tessa Worley eta Shiffrin atzetik. Lara Gut-Behrami 2021eko munduko txapelduna da, eta Shiffrin eta Katharina Liensberger zilarrezko eta brontzezko domina izan ziren, hurrenez hurren.

Lehenengo txandan, Hectorrek eskiatu zuen azkarren, Katharina Truppe eta Brignone izan zituen atzetik. Shiffrinek ez zuen lehen lasterketa amaitu eta, beraz, ezin izan zuen titulua defendatu. Gut-Behramik, zortzigarrena lehenengo txandan, bigarren txandako denborarik onena markatu zuen. Goian egon zen Brignonek amaitu arte, eta Truppe eta Hector falta ziren bakarrik jaisteko. Truppek hirugarren denbora orokor onena markatu zuen amaitu ostean, Gut-Behramirentzat domina bat ziurtatuz. Hectorrek txandako zortzigarren denbora egin zuen, baina hala ere 0,28 segundoko aldea atera zion Brignoneri.

Nina O'Brien eskiatzaile estatubatuarrak hanka haustura handia egin zuen bigarren txandan eta ospitaleratu zuten.

Emaitzak

Erreferentziak